Balladen om Morgan Kane

«Balladen om Morgan Kane» er en sang med melodi av den svenske sangeren Benny Borg, tekst av forfatteren Kjell Hallbing. Åndsverket ble lansert under western-klingende pseudonymer, komponisten som  Ben A. Castle, forfatteren som Louis Masterson. Balladen omhandler western-helten og US-marshalen Morgan Kanes liv, kjent fra Hallbings store Kane-bokserie.

Serien var blitt en leser-suksess da Benny Borg i 1972 tok kontakt med Hallbing og foreslo å lage grammofonplate om Kane. Borg hadde både komponert melodi og skrevet tekst. Hallbing bifalt ideen, men vraket teksten - og skrev en ny selv. Benny Borgs plate ble lansert hos musikkhandlerne før jul, som en singel med sangen på A-siden, en instrumental-versjon på B-siden.

Liksom bok-serien ble balladen en suksess. Den røk til topps da NRK i 1973 startet «Norsktoppen», og inntok en 2. plass på VG-lista. Der lå den hele 20 uker, frem til april 1973.

«Balladen om Morgan Kane» ble i 1977 utgitt på albumet Benny Borgs beste. Der finner vi også sanger om to andre skikkelser fra Kjell Hallbings litterære univers; Jesse Rawlins og Owen Metzgar. «Legenden Om Metzgar» og «Sangen Om Jesse Rawlins» gikk og til topps på Norsktoppen, men oppnådde ikke samme suksess som Kane-balladen.

Referanser

Eksterne lenker 
 

Norske sanger
Morgan Kane
Sanger fra 1972